Bugħaddas tilef ħajtu hu u jogħdos fix-Xatt l-Aħmar. Kien għall-ħabta tal-11am li l-pulizija ġew infurmati li hemm bżonn l-assistenza tagħhom fix-Xatt l-Aħmar peress li persuna kienet f'diffikultà fil-baħar. Fuq il-post marru l-pulizija, il-membri tad-Dipartiment tal-Protezzjoni Ċivili u tim mediku mill-Isptar Ġenerali t'Għawdex. Hemmhekk sabu lill-bugħaddas mal-art wara li ttella' mill-baħar minn xi nies li kienu miegħu. Huwa mill-ewwel beda jingħata l-assistenza medika, iżda tilef ħajtu ftit wara. Huwa kien Awstrijak ta' 53 sena. Bil-każ ġiet infurmata l-Maġistrat tal-Għassa Dr Simone Grech li ħatret diversi esperti sabiex jassistuha fl-inkjesta li ġiet appuntata. .td_uid_3_5f1d7a2193593_rand.td-a-rec-img{text-align:left}.td_uid_3_5f1d7a2193593_rand.td-a-rec-img img{margin:0 auto 0 0}